CELEX: 62019CA0655
Language: sl
Date: 2021-01-20 00:00:00
Title: Zadeva C-655/19: Sodba Sodišča (šesti senat) z dne 20. januarja 2021 (predlog za sprejetje predhodne odločbe Curtea de Apel Alba Iulia – Romunija) – Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov/LN (Predhodno odločanje – Obdavčenje – Davek na dodano vrednost (DDV) – Direktiva 2006/112/ES – Člen 2 – Člen 9 – Pojma „ekonomska dejavnost“ in „davčni zavezanec“ – Transakcije, s katerimi se iz premoženja trajno dosega dohodek – Upnikova pridobitev nepremičnin, ki so predmet izvršbe za izterjavo posojil, zavarovanih s hipotekami, in prodaja teh nepremičnin – Zgolj izvrševanje lastninske pravice s strani njenega imetnika)

8.3.2021   
            
            
               SL
            
            
               Uradni list Evropske unije
            
            
               C 79/14
            
         
      Sodba Sodišča (šesti senat) z dne 20. januarja 2021 (predlog za sprejetje predhodne odločbe Curtea de Apel Alba Iulia – Romunija) – Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov/LN
      (Zadeva C-655/19) (1)
      
      (Predhodno odločanje - Obdavčenje - Davek na dodano vrednost (DDV) - Direktiva 2006/112/ES - Člen 2 - Člen 9 - Pojma „ekonomska dejavnost“ in „davčni zavezanec“ - Transakcije, s katerimi se iz premoženja trajno dosega dohodek - Upnikova pridobitev nepremičnin, ki so predmet izvršbe za izterjavo posojil, zavarovanih s hipotekami, in prodaja teh nepremičnin - Zgolj izvrševanje lastninske pravice s strani njenega imetnika)
      (2021/C 79/16)
      Jezik postopka: romunščina
      
         Predložitveno sodišče
      
      Curtea de Apel Alba Iulia
      
         Stranke v postopku v glavni stvari
      
      
         Tožeči stranki: Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov
      
         Tožena stranka: LN
      
         Izrek
      
      Člen 2(1)(a) in člen 9(1) Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da transakcija, s katero oseba pridobi nepremičnino v okviru izvršbe za izterjavo predhodno danega posojila in nato to nepremičnino proda, sama po sebi ne pomeni ekonomske dejavnosti, kadar ta transakcija spada zgolj v izvrševanje lastninske pravice in dobro upravljanje zasebnega premoženja, tako da se navedena oseba na podlagi navedene transakcije ne more šteti za davčno zavezanko.
      
         (1)  UL C 19, 20.1.2020.